**МОДЕЛ ОКВИРНОГ СПОРАЗУМА**

**СТРАНЕ ПОТПИСНИЦЕ:**

Дом за смештај старих лица, Смедерево

Смедерево, ул. Старца Вујадина бр. 88

**ПИБ:** 100359820**; МБ:** 07160887 **; тек. рачун:** 840-31218845-03**,**

**који заступа Ивана Матејић, директор**

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**( у даљем тексту: Добављач)**

(уколико је поднета заједничка понуда, навести податке за члана групе који је овлашћен да потпише уговор)

***Стране у оквирном споразуму сагласно констатују:***

- да је Наручилац у складу са **Законом о јавним набавкама** (*„Службени гласник РС” број 91/19; у даљем тексту:* **ЗЈН**) спровео јавну набавку у отвореном поступку са циљем закључења оквирног споразума – **Прехрамбени производи, број** **4/21,**

- да је Наручилац донео **Одлуку о закључењу оквирног споразума** број \_\_\_\_\_\_\_ од \_\_\_\_\_\_\_\_, у складу са којом се закључује овај оквирни споразум између Наручиоца и Добављача;

- да је Добављач доставио Понуду бр. \_\_\_\_\_\_\_\_\_ од \_\_\_\_\_\_\_\_\_\_\_\_, која чини саставни део овог оквирног споразума (у даљем тексту: Понуда);

***Стране потписнице су се споразумеле о следећем:***

**ПРЕДМЕТ ОКВИРНОГ СПОРАЗУМА**

**Члан 1.**

Стране потписнице сагласно утврђују да су предмет овог оквирног споразума добра – **Прехрамбени производи за Дом за смештај старих лица Смедерево из Смедерева** (у даљем тексту: добра).

Врста и цене добара из става 1. овог члана утврђене су према усвојеној понуди Добављача број \_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_. године која чини саставни део овог Оквирног споразума (у даљем тексту: Понуда).

Оквирне количине предметних добара за 2021/2022. годину (наведене у Обрасцу структуре цене) дате су на основу просечне потрошње намирница у претходним годинама и сходно томе током реализације оквирног споразума могу одступати у односу на оквирну количину, што је у складу са институтом оквирног споразума.

Ради извршења обавеза које су предмет овог оквирног споразума, Добављач се обавезује да изврши припрему, доставу и истовар у магацин Наручиоца, Старца Вујадина 68, Смедерево у траженим амбалажама и на тражени начин у поруџбеници, и све то у назначено време, али остале обавезе које произлазе из члана 1. овог оквирног споразума, као и све друго неопходно за потпуно извршење предмета овог оквирног споразума.

**ПОДИЗВОЂАЧ**

**Члан 2.**

У складу са наведеном понудом, Добављач ће реализацију оквирног споразума делимично поверити подизвођачу/има:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*навести назив и седиште сваког ангажованог подизвођача, проценат укупне вредности набавке који ће поверити подизвођачу, као и део предмета набавке који ће извршити преко подизвођача, уколико је Добављач у понуди наступио са подизвођачем*)

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на период од 12 (дванаест) месеци, а ступа на снагу даном обостраног потписивања.

Током периода важења овог оквирног споразума, предвиђа се закључивање једног или више уговора о јавној набавци или издавање једне или више наруџбеница Добављачу у зависности од стварних потреба Наручиоца и то највише до вредности овог оквирног споразума, уз напомену да Наручилац нема обавезу закључења нити једног уговора или издавања нити једне наруџбенице.

**ВРЕДНОСТ**

**Члан 4.**

Укупна вредност овог оквирног споразума износи **\_\_\_\_\_\_\_\_\_\_\_\_\_\_\_ *(вредност ће унети наручилац у складу са процењеном вредношћу из Одлуке о спровођењу поступка јавне набавке)*** без урачунатог ПДВ-а, што одговара процењеној вредности предметне јавне набавке.

**Јединичне цене добара исказане су у Понуди без ПДВ-а. Укупна вредност понуде без ПДВ-а, служила је само као начин да се примени критеријум и додели оквирни споразум, односно рангирају пристигле понуде.**

**ПДВ** (порез на додату вредност) ће се регулисати сходно законским прописима из дате области, односно сходно Закону о порезу на додату вредност (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14. 5/15 - усклађени дин. изн, 83/15, 5/16 - усклађени дин. изн., 108/16, 7/17 - усклађени дин. изн, 113/17, 13/18 - усклађени дин. изн, 30/18, 4/19 - усклaђeни дин. изн, 72/19.* *и 8/20 - усклађени дин. изн.*).

**Јединичне цене су фиксне и непромењиве 90 дана од дана закључења уговора**.

Уколико по протеку рока од 90 дана од дана потписивања уговора, на тржишту дође до промене потрошачких цена, за уговорена добра, и то за више од 10% (+/-) укључујући и 10%, у односу на месец у коме је обављено јавно отварање понуда може се поднети захтев за промену цена од стране уговорних страна.

Захтев за усклађивање цена подноси се у писаном облику уз достављање података прибављених од **Зелене пијаце у Смедереву**, који представљају доказ промене потрошачких цена, за уговорена добра.

Уколико нема података са Зелене пијаце у Смедереву за добра која су предмет овог уговора, у погледу цене, примењиваће се најнижа цена са Зелене или Кванташке пијаце у Београду, **која је објављена према последњем објављеном извештају Министарства пољопривреде, шумарства и водопривреде, систем СТИПС-Систем тржишних информација пољопривреде Србије за Град Београд.**

По пријему захтева за усклађивање цена од добављача, наручилац ће извршити проверу достављених података.

Кориговане уговорене цене примењиваће се од дана потписивања обостране сагласности наручиоца и добављача којим је регулисано усклађивање (корекција) цена, у односу на месец када је усаглашено усклађивање (корекција) цена.

Увећање цена се неће признати за период за који је добављач каснио у извршењу уговорних обавеза.

Обавезе које по основу овог оквирног споразума и касније, на основу њега издатих појединачних уговора о јавној набавци и/или наруџбеница доспевају у 2022. години биће реализоване највише до износа средстава која ће за ту намену бити одобрена у 2022. години.

У укупну вредност су урачунати трошкови превоза, испоруке и дистрибуције у кухињски простор Купца.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ**

**УГОВОРА ИЛИ ИЗДАВАЊА НАРУЏБЕНИЦА**

**Члан 5.**

Након закључења оквирног споразума, када настане потреба Наручиоца за предметом набавке, Наручилац ће са Добављачем закључити појединачни уговор о јавној набавци или издати наруџбеницу о јавној набавци Добављачу.

При закључивању појединачних уговора или издавању наруџбенице о јавној набавци Добављачу, не могу се мењати битни услови из овог оквирног споразума.

Вредност појединачних уговора и/или наруџбеница ће се уговарати у динарима (рсд.)

Наручилац ће појединачне набавке реализовати закључивањем уговора или издавањем наруџбенице Добављачу, највише до процењене вредности овог оквирног споразума.

**Члан 6.**

Појединачни уговори или наруџбенице о јавној набавци се закључују под условима из овог оквирног споразума у погледу предмета набавке, цена, начина и рокова плаћања, рокова извршења, и др.

**КВАЛИТЕТ**

**Члан 7.**

Добра морају бити ***I квалитет*а** ***и здравствено безбедна*** што је прописано нормама садржаним у:

* Закону о безбедности хране („Сл. гласник РС“, бр. 41/09 и 17/19),
* Правилнику о количинама пестицида, метала и металоида и других отровних супстанција, хемотерапеутика, анаболика и других супстанци које се могу налазити у намирницама („Сл. лист СРЈ“, бр. 5/92, 11/92, 32/02 и 28/11),
* Правилнику о прехрамбеним адитивима („Сл. гласник РС“, бр. 63/13 и 53/18);
* Правилнику о декларисању, означавању и рекламирању хране ("Сл. гласник РС ", бр. 19/2017, 16/18 и 118/20);
* Закон о здравственој исправности предмета опште употребе ("Сл. гласник", бр. 92/11),
* Правилник о условима у погледу здравствене исправности предмета опште употребе који се могу стављати у промет („Сл. лист СФРЈ“, бр. 26/83, 61/84, 56/86, 50/89 и 18/91, 60/2019 – др. правилник и 78/2019 - др. правилник)
* Правилник о општим и посебним условима хигијене хране у било којој фази производње, прераде и промета ("Сл. гласник", бр. 72/10 и 62/18),
* Правилнику о максимално дозвољеним количинама остатака средстава за заштиту биља у храни и храни за животиње и о храни и храни за животиње за коју се утврђују максимално дозвољене количине остатака средстава за заштиту биља („Сл. гласник РС“, бр. 132/2020).
* Правилнику о квалитету уситњеног меса, полупроизвода од меса и производа од меса („Сл. гласник РС“, бр. 50/2019)
* Правилник о ветеринарско-санитарним условима, односно општим и посебним условима за хигијену храну животињског порекла, као и условима хигијене хране животињског порекла („Сл. гласник РС“, 25/2011 и 27/2014)

Рок важења (трајања) добара мора бити назначен на паковању или документу који се доставља уз добра приликом испоруке а **дозвољава се испорука производа највише до половине рока трајања.**

**АМБАЛАЖА И НАЧИН ПАКОВАЊА И ТРАНСПОРТА**

**Члан 8.**

Понуђач се обавезује да за свако испоручено добро достави декларацију на српском језику, на основу које преузима одговорност за квалитет испоручених добара као и потврду о здравственој исправности добара за сваку испоруку.

Понуђач одговара Наручиоцу за квалитет добара у року означеном на декларацији производа.

Понуђач је дужан да задовољи критеријум за прихватљивост производа и то:

- прилаже отпремницу и копију наруџбенице уз испоручену робу,

- примарна амбалажа мора да буде чиста и неоштећена,

- особа која врши истовар мора да буде у чистој радној одећи,

- достава у чистим возилима са температурним режимом,

- температура свежег меса на пријему мора да буде + 4 о C мерено у геометријском центру комада меса, а замрзнути производи без видљивих знакова одмрзавања.

Амбалажа мора одговарати технолошким захтевима за прехрамбене производе.

Амбалажа је неповратна

**Члан 9.**

Добављач је дужан да по потписивању појединачног уговора и/или издавању наруџбенице, приликом прве испоруке сваке конкретне врсте добра у сезони, доставља Купцу копије Извештаја о лабораторијском испитивању добара издатих од стране акредитоване лабораторије.

Приликом сваке наредне испоруке добара, уколико се достављени Извештај односи на добра из исте сезоне, уместо поменутог Извештаја, Добављач може достављати Потврде произвођача о здравственој безбедности испоручених добара.

Уколико су предметна добра увозног порекла, Продавац ће уз сваку испоруку, поред горе наведеног Извештаја или Потврде, доставити Купцу и копију Решења издатог од стране надлежног органа о испуњености услова за одобрење увоза и стављање у промет.

Купац задржава право да од Добављача захтева да му достави на увид оригинале или оверене копије тражених докумената.

**ИСПОРУКА**

**Члан 10.**

Испоручилац се обавезује да добра која су предмет овог уговора испоручи наручиоцу сукцесивно, **ФЦО магацин наручиоца,** у року од \_\_\_\_\_\_\_ дана од данапоруџбине**-**требовања наручиоца, у складу са понудом (највише 5 дана).

Наручилац упућује захтев - требовање путем телефакса на број: \_\_\_\_\_\_\_\_\_\_\_\_ , или на Е-маил \_\_\_\_\_\_\_\_\_\_\_\_\_\_.

Испоручилац се обавезује да добра која су предмет овог оквирног споразума испоручује до времена које је наручилац одредио у конкурсној документацији.

Понуђач је у обавези да испоруку добара врши сукцесивно, а све према динамици и количини коју одреди наручилац, без обзира да ли је радни или нерадни дан.

Рок испоруке се прецизира од дана пријема наруџбенице представника Наручиоца која се упућује у писаној форми укључујући и е-mаil. Наручивање добара Наручилац ће вршити путем наруџбенице у времену до 14.00 часова.

Наручилац оставља могућност за потребом хитне (изненадне) испоруке, коју је понуђач дужан да изврши у року не дужем од пет сати од пријема захтева.

Лице задужено од стране наручиоца, захтев за хитном испоруком упутиће телефоном, с тим да ће истовремено упутити и писмену наруџбеницу путем е-mаil-а у којој ће нагласити да је у питању хитна испорука.

Испорука свих добара се врши ф-цо магацин наручиоца.

-Понуђач се обавезује да за свако испоручено добро достави декларацију на српском језику, на основу које преузима одговорност за квалитет испоручених добара као и потврду о здравственој исправности добара за сваку испоруку.

Понуђач одговара Наручиоцу за квалитет добара у року означеном на декларацији производа.

Понуђач је дужан да задовољи критеријум за прихватљивост производа и то:

- прилаже отпремницу и копију наруџбенице уз испоручену робу,

- примарна амбалажа мора да буде чиста и неоштећена,

- особа која врши истовар мора да буде у чистој радној одећи,

- достава у чистим возилима са температурним режимом,

- температура свежег меса на пријему мора да буде + 4 о C мерено у геометријском центру комада меса, а замрзнути производи без видљивих знакова одмрзавања.

Понуђач је дужан да испоручи наручиоцу ону количину намирница коју наручилац жели и дужан је да је тачно измери. Нуђење веће или мање количине од тражене долази у обзир само ако за то постоје оправдани разлози и то ако се наручилац са тим сагласи. Ово важи за производе који нису оригинално упаковани. Под тачним мерењем подразумева се испорука стварно тражене количине производа изражена у килограмима, литрима и њиховим деловима. Материјал (амбалажа) за паковање не урачунава се у количину испоручене робе, осим ако није произвођачко паковање, папир или неки сличан лаган материјал. Уколико се роба доставља у кутијама, посудама, бурадима и сл., онда се код мерења мора одбити тара, односно тежина доставне посуде.

Наручилац и понуђач ће записнички констатовати преузимање добара приликом испоруке. У случају записнички утврђених недостатака у квалитету, квантитету и очигледних грешака испоручене робе, понуђач мора исте отклонити истог дана по сачињавању записника о рекламацији.

Понуђач је дужан да наручиоцу приликом достављања рачуна, а који саставља на основу документа - отпремнице којом се верификује квантитет и квалитет испоруке, приложи и копију наруџбенице чиме ће доказати да је поступио по захтеву наручиоца, а све везано за рок испоруке.

**УТВРЂИВАЊЕ КВАЛИТЕТА И КОЛИЧИНА**

**Члан 11.**

Добављач је дужан да испоруку добара врши у складу са важећим стандардима квалитета и здравствене исправности, у складу са Законом о безбедности хране и Правилницима наведеним у члану 7. овог оквирног споразума.

Добављач одговара Наручиоцу за квалитет и здравствену безбедност добара у року означеном на декларацији добара.

Стваран број добара који ће бити поручени у току периода извршења појединачни уговора о јавној набавци и/или појединачних наруџбеница ће бити утврђен при закључењу појединачних уговора о јавној набавци и/или појединачних наруџбеница, на основу овог оквирног споразума.

**Члан 12.**

Купац/Наручилац има право да изврши квантитативну и квалитативну контролу испоручених добара, као и контролу документације о здравственој исправности истих.

Квантитативна и квалитативна контрола добара, као и контрола документације о здравственој исправности истих вршиће се приликом сваке појединачне испоруке у кухињски простор Купца/Наручиоца.

Утврђивање количине и квантитативни пријем врши се бројањем, мерењем и појединачним прегледом сваког паковања.

Уколико представник Купца/Наручиоца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Добављача и Купца (или само представник Купца уколико представник Добављача одбије да га потпише) и који се доставља, без одлагања, Добављачу.

Истовремено Купац/Наручилац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писменим путем, обавести Добављача и захтева нову испоруку добара која одговара требованој количини и уговореном квалитету.

Уколико Добављач уопште не испоручи требована добра или се недостатак добара утврди након извршене примопредаје (скривени недостаци), Купац/Наручилац сачињава рекламациони записник који потписује само представник Купац/Наручилац и који се доставља, без одлагања, Добављачу.

Када се недостатак добара утврди након извршене примопредаје (скривени недостаци), Купац/Наручилац је у обавези да добра задржи до тренутка упознавања представника Добављача са утврђеним недостатком и захтева замену испоручене количине, односно испоруку робе која је у складу са уговореним квалитетом. Купац/Наручилац не одговара за пропадање добара која су задржана.

Уколико Купац/Наручилац у току реализације овог оквирног споразума три пута не прихвати испоруку добара односно врати добра или уколико Добављач у току реализације овог оквирног споразума три пута уопште не испоручи требована добра, Купац/Наручилац може раскинути уговор и активирати средство обезбеђења за добро извршење посла.

**СРЕДСТВА ОБЕЗБЕЂЕЊА - ОКВИРНИ СПОРАЗУМ**

**Члан 13.**

Изабрани понуђач - добављач се обавезује да у року од осам дана од дана закључења оквирног споразума, преда Наручиоцу бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Меница мора бити оверена печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности оквирног споразума без ПДВ-а. Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 13 месеци од обостраног потписивања оквирног споразума.

Наручилац/Купац ће уновчити дату меницу уколико: Изабрани понуђач не буде извршавао своје обавезе у роковима и на начин предвиђен оквирним споразумом, не закључи појединачни уговор у складу са овим оквирним споразумом или не достави средство обезбеђења уз појединачни уговор који Наручилац и Изабрани понуђач закључе по основу оквирног споразума.

**СРЕДСТВА ОБЕЗБЕЂЕЊА - ПОЈЕДИНАЧНИ УГОВОРИ**

**Члан 14.**

Изабрани понуђач - добављач се обавезује да у року од осам дана од дана закључења појединачног уговора на основу оквирног споразума, преда Наручиоцу/Купцу једну бланко сопствену меницу као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Менице морају бити оверене печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности појединачног уговора о јавној набавци без ПДВ-а.Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 30 дужи од трајања појединачног уговора о јавној набавци.

Наручилац ће уновчити дате менице уколико: Добављач не буде извршавао своје обавезе у роковима и на начин предвиђен предметним појединачним уговором о јавној набавци.

**РОК И НАЧИН ПЛАЋАЊА**

**Члан 15.**

Наручилац се обавезује да плаћање робе, која је предмет овог уговора врши по пријему исте и испостављеном рачуну-фактури према врсти и количини примљене робе у року од 45 дана од дана службеног пријема фактуре, у складу са понудом испоручиоца из члана 1. овог уговора уплатом на текући рачун број \_\_\_\_\_\_\_\_\_\_\_\_\_\_\_\_\_\_ који се води код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Плаћање за добра из уговора ће се реализовати у две буџетске године, а обавезе које доспевају у наредној буџетској години ће бити реализоване највише до износа средстава која ће за ту намену бити одобрена наручиоцу у наредној буџетској години.

Дужничко-поверилачки однос између уговорних страна настаје даном службеног пријема рачуна-фактуре.

У случају да се рачун-фактура не слаже са врстом и количином примљене робе или има других недостатака због чега се сматра неисправном, купац је дужан рачун-фактуру одмах, а најкасније у року од 3 дана по пријему, да врати испоручиоцу уз писмено образложење.

У случају да купац оспори испоруку робе, како количински, тако и њену исправност, неспорни део испоруке ће се исплатити у року наведеном у ставу 1 овог члана, а спорни у истом року по отклањању неисправности.

Рокови плаћања фактура теку од дана службениг пријема исправног рачуна-фактуре за неспорне испоруке у погледу квалитета, врсте и количине испоручене робе.

**ВИША СИЛА**

**Члан 16.**

Уколико после закључења овог оквирног споразума наступе околности више силе, који доведу до ометања или онемогућавања извршења обавеза дефинисаних оквирним споразумом, рокови извршења обавеза се ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна из оквирног споразума погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 17**.

За све што није регулисано овим оквирним споразумом примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93 и "Сл. лист СЦГ", бр. 1/2003 - Уставна повеља), као и други прописи који регулишу ову материју.

**Члан 18.**

Све спорове који проистекну у реализацији овог оквирног споразума стране у овом оквирном споразуму ће решавати споразумно.

У случају да споразум није могућ, спор ће решавати Привредни суд у Београду.

**Члан 19.**

Овај Оквирни споразум је закључен у 4 (четири) истоветних примерака, од којих Наручиоцу припада 2 (два), а Добављачу 2 (два) примерка оквирног споразума.

**Напомена:** понуђач попуњава засенчена поља